CELEX: 32021D1025
Language: da
Date: 2021-06-21 00:00:00
Title: Rådets afgørelse (FUSP) 2021/1025 af 21. juni 2021 om ændring af afgørelse (FUSP) 2017/809 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler

24.6.2021   
               
               
                  DA
               
               
                  Den Europæiske Unions Tidende
               
               
                  L 224/22
               
            
         RÅDETS AFGØRELSE (FUSP) 2021/1025
         af 21. juni 2021
         om ændring af afgørelse (FUSP) 2017/809 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 11. maj 2017 afgørelse (FUSP) 2017/809 (1), der fastsætter en gennemførelsesperiode på 36 måneder fra datoen for indgåelsen af den i nævnte afgørelses artikel 3, stk. 3, omhandlede finansieringsaftale for projekterne omhandlet i nævnte afgørelses artikel 1.
                  
               
                     (2)
                  
                  
                     Rådet vedtog den 16. juni 2020 afgørelse (FUSP) 2020/795 (2) om ændring af afgørelse (FUSP) 2017/809, idet det forlængede dens gennemførelsesperiode til den 10. august 2021.
                  
               
                     (3)
                  
                  
                     Den 26. marts 2021 anmodede De Forenede Nationers (FN's) Kontor for Nedrustningsanliggender (UNODA), der forestår den tekniske gennemførelse af de projekter, der er omhandlet i artikel 1 i afgørelse (FUSP) 2017/809, om en forlængelse på yderligere otte måneder af gennemførelsesperioden for nævnte afgørelse. Den anmodede forlængelse ville give UNODA mulighed for at fortsætte med at yde bistand til FN's medlemsstater i gennemførelsen af FN's Sikkerhedsråds resolution 1540 (2004) (»UNSCR 1540«), bidrage yderligere til en løbende omfattende gennemgang, fortsætte med at yde bistand til udvalget under FN's Sikkerhedsråd, der er nedsat ved UNSCR 1540 (2004), indtil udløbet af dets nuværende mandat den 28. april 2022 og afbøde tabene forårsaget af projekter, der endnu ikke har fundet sted som følge af covid-19-pandemien.
                  
               
                     (4)
                  
                  
                     Fortsættelsen af projekterne omhandlet i artikel 1 i afgørelse (FUSP) 2017/809 har ingen indvirkninger med hensyn til finansielle ressourcer indtil den 25. april 2022.
                  
               
                     (5)
                  
                  
                     Afgørelse (FUSP) 2017/809 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2017/809 affattes således:
            
               
                  »2.   Denne afgørelse udløber den 25. april 2022.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 21. juni 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2017/809 af 11. maj 2017 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 121 af 12.5.2017, s. 39).
         
            (2)  Rådets afgørelse (FUSP) 2020/795 af 16. juni 2020 om ændring af afgørelse (FUSP) 2017/809 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 193 af 17.6.2020, s. 14).